《嘉鱼县怀李都宪前辈》
明代·谢廷柱

群山枕江湾，烟云洗姿颜。突然屏扆立，我爱嘉鱼山。

回溪澹而泚，溪上生兰芷。入江化洪涛，我爱嘉鱼水。

爱山思结庐，爱水思钓鱼。怀哉千古人，清谈落衣裾。

扁舟宿江驿，山寒水容碧。欲和甘棠篇，勒彼溪上石。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。